# สอนหมากหนูที คุณพี่จ้าวมังกร!
เป็นซีรีส์ไลต์โนเวลญี่ปุ่น เขียนโดยชิโร่ ชิราโทริ และวาดภาพโดยชิราบิ ต่อมาได้รับการตีพิมพ์โดยเอสบีครีเอทีฟ โดยมีทั้งหมด 18 เล่มตั้งแต่ปี พ.ศ. 2558 ภายใต้สำนักพิมพ์ GA Bunko มังงะได้รับการดัดแปลงนั้นวาดภาพประกอบโดย โคเกตะโอโคเกะ ตีพิมพ์ในนิตยสารYoung Gangan นิตยสารมังงะแนวเซเน็งของสำนักพิมพ์สแควร์เอนิกซ์ตั้งแต่เดือนตุลาคม พ.ศ. 2558 ถึงเดือนสิงหาคม พ.ศ. 2562 โดยรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 10 ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศตั้งแต่เดือนมกราคมถึงมีนาคม พ.ศ. 2561

เรื่องย่อ
คุสุริว ยาอิจิ ผู้เล่นโชงิอัจฉริยะที่ได้รับตำแหน่งริวโอ เมื่ออายุ 16 ปี หลังจากชัยชนะของเขา เขาได้ตกต่ำลงจนกระทั่งได้พบกับฮินะสึรุ ไอ เด็กสาวโรงเรียนประถมวัย 9 ขวบที่ขอร้องให้เขารับเธอเป็นลูกศิษย์ ด้วยศักยภาพอันน่าตกตะลึงของไอ ทำให้ยาอิจิตกลงที่จะเป็นอาจารย์ของเธอ และทั้งสองก็เตรียมตัวให้พร้อมในโลกแห่งโชงิกับเพื่อน ๆ และคู่แข่ง อย่างไรก็ตาม สิ่งนี้มาพร้อมกับเงื่อนไขที่แม่ของไอ ที่กำหนดไว้ว่า ยาอิจิจะต้องแต่งงานกับไอ ถ้าเธอไม่ได้เป็นผู้เล่นอาชีพก่อนที่จะสำเร็จการศึกษาระดับมัธยมศึกษาตอนต้น

ตัวละคร

ตัวเอกหลักของซีรีส์ ยาอิจิเป็นเด็กอายุ 16 ปีที่ชนะการแข่งขันชิงตำแหน่งริวโอตั้งแต่อายุยังน้อย เขาคือเรียวโอที่อายุน้อยที่สุดในปัจจุบัน ในตอนแรก เขารู้สึกท่วมท้นกับตำแหน่งของเขาและรับรู้ถึงความกดดันเพื่อหลีกเลี่ยงการเล่นในลักษณะที่ "น่าอับอาย" เขามีบุคลิกที่สงบและมักจะไม่ค่อยจริงจังกับเรื่องต่างๆ เว้นแต่จะเกี่ยวข้องกับโชงิ เขาต้องตกตะลึงกับพรสวรรค์และความมุ่งมั่นของไอ และวิธีที่เธอยังคงต่อสู้และแสวงหาหนทางสู่ชัยชนะได้ช่วยเป็นแรงบันดาลใจให้เขา ยาอิจิมักถูกกล่าวหาอย่างผิดๆ ว่าเป็นโลลิคอน เนื่องจากความรักที่เขาได้รับจากเด็กสาวอย่างไอและเพื่อนของเธอ มิโอะ อายาโนะ และชาร์ล็อตต์ในกลุ่มฝึกโชกิของเธอ แม้ว่าพวกเขาจะแสดงความรักต่อเขา แต่เขากลับลืมความรู้สึกที่แท้จริงที่พวกเขามีต่อเขา ยาอิจิพยายามเป็นอาจารย์ที่ดีของลูกศิษย์และพยายามอย่างเต็มที่ในการสอนขั้นตอนที่ง่ายที่สุดเพื่อให้ลูกศิษย์เข้าใจได้อย่างรวดเร็ว ดูเหมือนว่าเขาจะมีความรู้สึกต่อเคกะ ดังที่เห็นในบางตอนของอนิเมะ

สื่อ
ไลต์โนเวล
สอนหมากหนูที คุณพี่จ้าวมังกร! เขียนโดยชิโร่ ชิราโทริ และวาดภาพโดยชิราบิ เอสบีครีเอทีฟได้ตีพิมพ์หนังสือจำนวน 18 เล่มตั้งแต่ปี พ.ศ. 2558 ภายใต้สำนักพิมพ์ GA Bunko ไลต์โนเวลมีลิขสิทธิ์ในประเทศไทยโดยสำนักพิมพ์อนิแม็ก โดยประกาศลิขสิทธิ์เมื่อวันที่ 27 ธันวาคม พ.ศ. 2560

มังงะ
มังงะดัดแปลงวาดภาพประกอบโดยโคเกตะโอโคเกะ ได้รับการตีพิมพ์ในนิตยสารYoung Gangan นิตยสารมังงะเซเน็งของสแควร์เอนิกซ์ ตั้งแต่วันที่ 2 ตุลาคม พ.ศ. 2558 ถึง 2 สิงหาคม พ.ศ. 2562 โดยซีรีส์มังงะนี้ครอบคลุมเรื่องราวของไลต์โนเวลห้าเล่มแรก มังงะมีลิขสิทธิ์ในประเทศไทยโดยสำนักพิมพ์อนิแม็ก โดยประกาศลิขสิทธิ์เมื่อวันที่ 27 ธันวาคม พ.ศ. 2560 

อนิเมะ
ได้รับการดัดแปลงเป็นซีรีส์อนิเมะโทรทัศน์และประกาศในเดือนกรกฎาคม พ.ศ. 2560 ที่สร้างโดยสตูดิโอโปรเจกต์นัมเบอร์ไนน์ กำกับซีรีส์อนิเมะโดย Shinsuke Yanagi เขียนบทโดย Fumihiko Shimo ออกแบบตัวละครโดย Akane Yano เพลงประกอบโดย Kenji Kawai โดยแต่งเพลงที่ Nippon Columbia และ Dreamshift ได้ผลิตซีรีส์นี้ ซีรีส์อนิเมะออกอากาศตั้งแต่วันที่ 8 มกราคม ถึงวันที่ 26 มีนาคม พ.ศ. 2561 โดยมีจำนวนตอนทั้งหมด 12 ตอน ชื่อเพลงเปิด  ร้องโดย มาจิโกะ ส่วนชื่อเพลงปิด  ร้องโดย มิกุ อิโต เช่นเดียวกับซีรีส์มังงะ ซีรีส์อนิเมะยังครอบคลุมเรื่องราวของไลต์โนเวลห้าเล่มแรกด้วย

วีดิโอเกม
วิดีโอเกมที่สร้างจากซีรีส์นี้วางจำหน่ายสำหรับ เพลย์สเตชัน 4 และ นินเท็นโด สวิตช์ ในวันที่ 26 พฤศจิกายน พ.ศ. 2563

การตอบรับ
ไลต์โนเวลเรื่องนี้ติดอันดับที่ 1 ในปี พ.ศ. 2560 ในหนังสือแนะนำไลต์โนเวลประจำปี  โคโนะ ไลต์โนเวล งะ ซูโงอิ! โดยทาการาจิมาชะ ในหมวดบุงโกบง โดยสามารถครองอันดับหนึ่งอีกครั้งในปี พ.ศ. 2561 อันดับสองในปี พ.ศ. 2562 และอันดับสองอีกครั้งในปี พ.ศ. 2563 โดยเมื่อเดือนสิงหาคม พ.ศ. 2563 มียอดขายมากกว่า 2 ล้านเล่ม

 ระบุว่าหนังสือเล่มนี้เป็นหนึ่งในสี่นวนิยายที่ "จำเป็น" ที่แนะนำโชงิให้กับผู้ชมในวงกว้าง โดยกล่าวว่าหนังสือเล่มนี้มีการวิจัยมาอย่างดี และผู้คนที่คุ้นเคยกับโลกของโชกิสามารถเดาได้ว่าตัวละครของเมจินและเกจิมีพื้นฐานมาจากใคร

ดูเพิ่ม
ไอดอลสาวชาวไร่ อีกหนึ่งซีรีส์ไลต์โนเวลที่มีผู้เขียนคนเดียวกัน

หมายเหตุ